**49. Indikátorpapír készítése a konyhában**

**Anyagok**

vöröskáposzta

víz

etil-alkohol

kurkuma (por, tabletta vagy kapszula)

**Eszközök**

főzőpohár, 200 cm3-es, 2 db

óraüveg

folyadéküveg

teaszűrő

kés

olló

kémcső

szűrőpapír

tálca

melegítő eszköz

**A kísérlet végrehajtása**

**a)** Forralj vizet egy főzőpohárban. Közben vágd csíkokra a vöröskáposzta leveleit. Ha forr a víz, óvatosan öntsd a káposztára, és fedd le a főzőpoharat az óraüveggel, várd meg a folyadék kihűlését. Ekkor szűrd le teaszűrőn a kapott oldatot, mártsd bele a csíkokra vágott szűrőpapírt, majd tálcára fektetve szárítsd meg azokat. A maradék oldatot öntsd a folyadéküvegbe, és tedd hűtőszekrénybe.

**b)** Egy kémcsőbe önts háromujjnyi etil-alkoholt. Szórj ebbe kiskanálnyi kurkumaport. feloldódásig rázogasd a kémcsövet, majd mártsd bele az újabb szűrőpapírcsíkokat. Terítsd ki azokat is a tálcára száradni.

**Tapasztalat**

**a)**

**b)**

**Magyarázat**

**a)**

**b)**

**Biztonsági tudnivalók és hulladékkezelés**

* A kést és az ollót óvatosan használjuk.
* A kísérlethez használt anyagok veszélytelenek.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.